CELEX: 31986R2364
Language: el
Date: 1986-07-28 00:00:00
Title: Κανονισμός (ΕΟΚ) αριθ. 2364/86 της Επιτροπής της 28ης Ιουλίου 1986 που τροποποιεί για πέμπτη φορά τον κανονισμό (ΕΟΚ) αριθ. 2858/85 για την πώληση χοιρείου κρέατος που κατέχει ο βελγικός οργανισμός παρέμβασης σύμφωνα με τους κανονισμούς (ΕΟΚ) αριθ. 772/85, (ΕΟΚ) αριθ. 978/85 και (ΕΟΚ) αριθ. 1477/85

Avis juridique important

|

31986R2364

Κανονισμός (ΕΟΚ) αριθ. 2364/86 της Επιτροπής της 28ης Ιουλίου 1986 που τροποποιεί για πέμπτη φορά τον κανονισμό (ΕΟΚ) αριθ. 2858/85 για την πώληση χοιρείου κρέατος που κατέχει ο βελγικός οργανισμός παρέμβασης σύμφωνα με τους κανονισμούς (ΕΟΚ) αριθ. 772/85, (ΕΟΚ) αριθ. 978/85 και (ΕΟΚ) αριθ. 1477/85  

Επίσημη Εφημερίδα αριθ. L 205 της 29/07/1986 σ. 0020

***** ΚΑΝΟΝΙΣΜΟΣ (ΕΟΚ) αριθ. 2364/86 ΤΗΣ ΕΠΙΤΡΟΠΗΣ  της 28ης Ιουλίου 1986  που τροποποιεί για πέμπτη φορά τον κανονισμό (ΕΟΚ) αριθ. 2858/85 για την πώληση χοιρείου κρέατος που κατέχει ο βελγικός οργανισμός παρέμβασης σύμφωνα με τους κανονισμούς (ΕΟΚ) αριθ. 772/85, (ΕΟΚ) αριθ. 978/85 και (ΕΟΚ) αριθ. 1477/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/85 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1475/86 (2), και ιδίως το άρθρο 20,  Εκτιμώντας:  ότι ο κανονισμός (ΕΟΚ) αριθ. 2858/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1495/86 (4), προβλέπει στο άρθρο 2β την πώληση του χοιρείου κρέατος που κατέχει ο βελγικός οργανισμός παρέμβασης βάσει των κανονισμών (ΕΟΚ) αριθ. 772/85 (5), (ΕΟΚ) αριθ. 978/85 (6) και (ΕΟΚ) αριθ. 1477/85 (7) της Επιτροπής, σε τιμή που προκαθορίζεται κατ' αποκοπή·  ότι, αν καταστούν πιο ελαστικοί οι όροι, όσον αφορά τις προθεσμίες για την ανάληψη και τη μεταποίηση των κρεάτων που αγοράζονται σύμφωνα με τις εν λόγω διατάξεις, θα ήταν δυνατό να επιταχυνθεί η διάθεσή τους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2858/85 τροποποιείται ως εξής:  1. Στο άρθρο 12 παράγραφος 1 προστίθεται το ακόλουθο εδάφιο:  «Εντούτοις, σε περίπτωση που εφαρμόζεται το άρθρο 2β, η επεξεργασία του κρέατος πραγματοποιείται εντός προθεσμίας 5 μηνών από την ανάληψή του από τον αγοραστή.»  2. Στο άρθρο 17 προστίθεται το ακόλουθο εδάφιο:  «Εντούτοις, σε περίπτωση που εφαρμόζεται το άρθρο 2β, ο αγοραστής αναλαμβάνει το προϊόν το αργότερο στις 28 Νοεμβρίου 1986.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 133 της 21. 5. 1986, σ. 39.  (3) ΕΕ αριθ. L 274 της 15. 10. 1985, σ. 22.  (4) ΕΕ αριθ. L 131 της 17. 5. 1986, σ. 26.  (5) ΕΕ αριθ. L 86 της 27. 3. 1985, σ. 20.  (6) ΕΕ αριθ. L 105 της 17. 4. 1985, σ. 6.  (7) ΕΕ αριθ. L 145 της 4. 6. 1985, σ. 17.